NaiveNeuron/SloPal huggingface dataset:
Kuffa, Štefan, poslanec NR SR (2013-02-12):
Ďakujem za slovo. Aj za kolegov. Ja sa budem stále biť v tejto Národnej rade za dobré návrhy. Dobré návrhy. A viem si ich predstaviť jak z jednej, tak aj z druhej strany. Naopak, všetky zlé návrhy, ktoré nebudú dobré, či budú zľava alebo sprava, tak dovolím si takýto komentár, ako som povedal. Kolega Novotný ako hovoril, že položil som si otázku, hľadal som na to odpoveď. Áno, dostať týchto ľudí z pasce chudoby. Nie je to taká ľahká odpoveď na to, ako dostať ľudí z pasce chudoby. Nad tým sa treba zamyslieť. Prečo kradnú? A tuto to odstrániť, túto príčinu, aby tých priestupkov na Slovensku nebolo 1 200 ročne, tak ako tomu je. Áno, ja som z regiónu, kde je v podstate tá rómska populácia jedna zo samosprávnych krajov, myslím, že nie, že najväčšia, ale celkom ako najväčšia. Poznám túto problematiku a vidím to dennodenne pred očami a samého ma to trápi. Verím, že aj vidím to, lebo aj rozprávam priamo v priamej komunikácii aj s mnohými Rómami či už pri cestovaní, alebo aj osobných stretnutiach. Nie sú to všetci takí ľudia, ktorým sa nechce pracovať, a všetci sú zlodeji, aby sme ich hádzali do jedného vreca. Rovnako aj tam sú, jak dobrí ľudia, tak aj zlí ľudia, aj tým, ktorým ide o dobro veci, aj chcú vychovávať svoje deti a záleží im na budúcnosti svojich detí. Nie sú všetci rovnakí. A ešte k tomu trestu chcem povedať toľko, ak ktosi spácha či už priestupok, trestný čin alebo čosi zlé urobíš, musí nasledovať trest. To je spravodlivé, potrestať. Hej, ale ja som tu hovoril a znova to vravím, nemôže byť za dieťa trestaný rodič, otec a navyše trestaný prácou, lebo je to práca z donútenia, ktorá zotročuje a dáva to veľmi zlý príklad pre tie deti. Ďakujem.
Laššáková, Jana, podpredsedníčka NR SR (2013-06-17):
Pán kolega presne reaguje na predrečníka. (Reakcia z pléna.) Nie! Vôbec. Prosím vás pekne, naozaj, pán poslanec, tak sa ukľudnite! Nech sa páči, dokončili ste?
Hrnčiar, Andrej, podpredseda NR SR (2018-06-18):
Ale musíte reagovať na predrečníka, pani poslankyňa.
Žiga, Peter, podpredseda NR SR (2023-11-16):
Pán premiér, chcete odpovedať na otázku?
Jurinová, Erika, podpredsedníčka NR SR (2012-06-19):
Zaujmite, prosím, svoje miesto. Otváram všeobecnú rozpravu. Do rozpravy som dostala jednu písomnú prihlášku. Dávam slovo pani poslankyni Žitňanskej. Nech sa páči.
Muránsky, Peter, poslanec NR SR (2011-05-19):
Ďakujem, pán predsedajúci. Vážené panie poslankyne, páni poslanci, Výbor Národnej rady pre pôdohospodárstvo a životné prostredie uznesením č. 84 z 12. mája 2001 ma určil za spravodajcu k návrhu poslancov Národnej rady Slovenskej republiky Mariana Záhumenského, Magdy Košútovej, Ľubomíra Petráka a Ľuboša Martináka na vydanie zákona, ktorým sa mení a dopĺňa zákon č. 223/2001 Z. z. o odpadoch a o zmene niektorých zákonov v znení neskorších predpisov. Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady. Predseda Národnej rady Slovenskej republiky posúdil uvedený návrh podľa § 70 ods. 1 zákona o rokovacom poriadku a podľa legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej, 18. schôdze. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona č. 350/1996 Z. z. o rokovacom poriadku. Vychádzajúc z oprávnení, ktoré pre mňa ako spravodajcu vyplývajú podľa § 73 zákona o rokovacom poriadku, odporúčam, aby sa Národná rada Slovenskej republiky uzniesla prerokovať uvedený poslanecký návrh zákona v druhom čítaní. Zároveň navrhujem, aby bol tento návrh zákona priradený výborom: ústavnoprávnemu a Výboru Národnej rady Slovenskej republiky pre pôdohospodárstvo a životné prostredie, pričom tento výbor navrhujem za gestorský. Pán predsedajúci, skončil som, môžete otvoriť rozpravu a ako prvý sa hlásim do rozpravy.
Taraba, Tomáš, poslanec NR SR (2022-02-25):
Zneužili ste covid na presadzovanie zákonov, ktoré z Úradu verejného zdravotníctva urobili priam všemocnú totalitnú inštitúciu, dodatočne Ústavný súd bude mať s tým ešte veľa roboty. A teraz vy idete zneužiť ukrajinskú krízu na to, aby ste do zákona v podstate o azylovom konaní prepašovali pošliapavanie práva na názor, na slobodu slova na Slovensku, lebo je jedno, či teda vy idete a plánujete vypnúť napríklad webstránku prezidentského paláca za tie tvrdenia, že vakcína je sloboda. To nebola dezinformácia? Takže myslím si, že je úplne scestné, že vy dokážete ukrajinskú krízu zneužiť na to, aby ste si mysleli, že ovládnete niektoré médiá tým, že ich povypínate. No tak samozrejme, že predovšetkým sú technické riešenia, ako sa to celé obchádzať bude. A myslím si, že je to len úplným prejavom nervozity, ktorá vo vašich radoch v tejto oblasti je. Práve preto opozícia nemá problém so žiadnymi azylovými konaniami pre ľudí, ktorí utekajú z vojnovej oblasti, nemá problém s tým, aby tí ľudia si tu našli rýchlo prácu a podobne. Paradoxne to tam neriešite, ale to by sme potrebovali riešiť, aby vzdelaní emigranti dokázali napríklad začať robiť lekárov, inžinierov a podobne, to tam neriešite. Ale to, čo idete riešiť, aby ste popierali slobodu slova na Slovensku a likvidovali vám nepohodlné médiá. To netreba ani viac komentovať, zato sa len treba proti tomu postaviť.
Šimečka, Michal, podpredseda NR SR (2024-09-10):
Ďakujem veľmi pekne. S faktickou poznámkou, pán poslanec Habánik, nech sa páči.
Grendel, Gábor, podpredseda NR SR (2021-11-03):
Pani poslankyňa Monika Kozelová s faktickou poznámkou.
Pellegrini, Peter, podpredseda NR SR (2020-06-05):
Kolegyne, kolegovia, ešte pred tým, ako pristúpime k hlasovaniu, dávam procedurálny návrh, aby sme v utorok vzhľadom na to, že ešte budeme potrebovať rokovania výborov absolvovať, aby sme v utorok budúci týždeň začínali až o desiatej hodine, nie deviatej. Je všeobecný súhlas? (Súhlasná reakcia pléna.) Ďakujem pekne. Konštatujem, že budúci týždeň rokovanie Národnej rady a pléna bude začínať až o desiatej hodine tak, aby mali výbory čas na prerokovanie potrebných vecí. Kolegyne, kolegovia, pristúpime teraz k hlasovaniu. Najprv o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky (tlač 123). Poprosím pána Radovana Kazdu, aby uviedol toto hlasovanie. Pán poslanec Kazda. To je len krátke, poviete, že odporúčate, aby Národná rada prerokovala v skrátenom legislatívnom... (Reakcia z pléna.) Len ak ste nemali papier, to len vám chcem pomôcť, aby ste nemali stres. Nech sa páči, uveďte hlasovanie, pán spravodajca. (Hlasovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky v znení neskorších predpisov a o doplnení zákona č. 62/2020 Z. z. o niektorých mimoriadnych opatreniach v súvislosti so šírením nebezpečnej nákazlivej ľudskej choroby COVID-19 a v justícii a ktorým sa menia a dopĺňajú niektoré zákony v znení zákona č. 92/2020 Z. z. , tlač 123.)
Jurinová, Erika, podpredsedníčka NR SR (2015-05-15):
Pán poslanec Viskupič s reakciou na faktické poznámky.
Sulík, Richard, predseda NR SR (2011-04-06):
To bol posledný písomne prihlásený rečník. Pýtam sa, kto sa chce do rozpravy prihlásiť ústne. Dvaja poslanci. Uzatváram možnosť sa prihlásiť do rozpravy. A slovo má pán poslanec Šuca.
B. Bugár, podpredseda NR SR: (2002-11-13):
Ďalší v rozprave vystúpi pán poslanec Kolesár a pripraví sa pán poslanec Hrdlička. Nech sa páči, máte slovo.
Martinák, Ľuboš, poslanec NR SR (2015-03-10):
Ďakujem za slovo. Pán kolega poslanec Juraj Blanár, ja skutočne ti ďakujem hlavne za to, že si občerstvil pamäť pravicových politikov a opozičných poslancov. Mne skutočne niekedy sa zdá, akoby dochádzalo k strate pamäti. Ešte jedno šťastie, že tiež ste priznali, že poplatky zaviedol za Dzurindovej vlády minister Zajac. Vážení páni poslanci, žijem v odľahlom medzilaboreckom regióne. Je to malý, ale krásny región, kde naši občania vítajú zrušenie poplatkov za prednostné vyšetrenie. Hovoria to hlavne postarší ľudia s tým, že buďme si rovní aspoň pri lekároch, kde sa jedná nielen o zdravie, ale aj o život človeka. Áno, poslanie je pre lekára vykonávať dobre svoju prácu, sú mnohí statoční, čestní, nie je to povolanie, ale poslanie. Ale to neznamená, že lekári si môžu zavádzať tzv. paušálne poplatky, proti ktorým takisto sme. Veď človek už ani nevie, hlavne ten postarší, za čo u lekára má platiť. Preto považujem poplatky za prednostné vyšetrenia a ich zrušenie za veľkú devízu a ja pevne verím, že prelomíme veto pána prezidenta. Ďakujem.
Vášáryová, Magdaléna, poslankyňa NR SR (2015-04-23):
Pozorne som si vás vypočula, pán poslanec Kaník, a nadobudla som dojem, že ste znalec tých veriteľov Váhostavu. A preto mám na vás jednu zásadnú otázku. Ktorá z tých firiem v Novom Zélande, kde-kade, ktorá z nich rokovala s predsedom našej vlády Robertom Ficom na tom rokovaní na vláde? Ktorá z nich, z týchto schránkových firiem bola tá, ktorá s nim rokovala? Buďte taký láskavý a zodpovedzte mi túto otázku. Som veľmi zvedavá.
R. Madej, poslanec: (2006-10-24):
Predchádzajúce vlády tak v roku 1998, ako aj v roku 2002 a politické strany, ktoré pred týmito voľbami niečo sľubovali, tak ihneď po voľbách ľuďom brali. V roku 2006 prišla vláda, ktorá naopak v skrátenom legislatívnom konaní neruší 22 zákonov a neberie, resp. neberie nároky občanov ustanovené v týchto zákonoch pred voľbami a neklame a nezavádza občanov po voľbách rušením týchto právnych nárokov. Naopak, súčasná vláda prichádza s legislatívnymi návrhmi ihneď po voľbách, ktoré by si možno iné vlády pripravovali na koniec svojho volebného obdobia. Ale ja to chápem ako obrovskú snahu tejto vlády pomáhať občanom od prvého dňa vymenovania do funkcie každého člena vlády. Povedzme si to, vážené panie poslankyne, na rovinu a dovolím si použiť príklad, keby bolo vo vláde napríklad SDKÚ – DS, ja som presvedčený, že by sa v tomto parlamente v tomto období o žiadnom vianočnom príspevku pre dôchodcov vôbec nediskutovalo. Žiadny dôchodca by v prípade zostavenia pravicovej vlády vianočný príspevok nedostal. Preto chápem tento zákon ako jedno z mnohých opatrení, ktorými v zmysle programového vyhlásenia vlády má vláda záujem občanom pomáhať. K rozprave len legislatívnotechnické pripomienky, čo sa týka pozmeňujúceho návrhu pani poslankyne Radičovej. Bude osobitné hlasovanie k bodu 2 spoločnej správy. V prípade, ak bude schválený bod 2 spoločnej správy, nebudeme hlasovať o pozmeňujúcom návrhu pod č. 4 druhého pozmeňujúceho návrhu pani poslankyne Radičovej. K tomuto pozmeňujúcemu návrhu k starobným dôchodcom už bolo povedané veľa, ja sa dotknem len jedného bodu z tohto pozmeňujúceho návrhu, a to obmedzenie platnosti tohto zákona len na rok 2006, to v rozprave veľmi nezaznelo. Totižto v tomto pozmeňujúcom návrhu pani poslankyne Radičovej sa navrhuje, aby sa platnosť tohto zákona obmedzila len na rok 2006. To považujem za nie dobré riešenie  najmä vo vzťahu k tomu, že to by dôchodcom mohlo ublížiť. Ublížiť z toho dôvodu, že táto vláda týmto zákonom si dáva záväzok aj do budúcnosti poskytnúť vianočný príspevok dôchodcom. A z toho dôvodu si myslím, že ten zákon by mal byť nielen pre jeden rok, pretože nielen pre jeden rok sa pripravujú a schvaľujú zákony, ale platiť univerzálne do budúcnosti v prípade, ak na to budú možnosti štátneho rozpočtu, aby bol tento vianočný príspevok dôchodcom poskytnutý aj v budúcom roku. Preto si myslím, že je naozaj na Národnej rade, ako bude pri týchto pozmeňujúcich návrhoch hlasovať. Ja pevne verím, že tento návrh zákona získa podporu, pretože je absolútne v súlade s programovým vyhlásením vlády a bude na prospech takmer jedného milióna starších občanov. Ďakujem pekne. (Potlesk.)
Bugár, Béla, podpredseda NR SR (2018-12-06):
Prezentujme sa a hlasujme. (Hlasovanie.) Prítomných 130, za 23, proti 27, zdržalo sa 70, 10 nehlasovali. Konštatujem, že návrh nebol schválený. Prosím teraz pána poslanca Marosza, aby uviedol hlasovanie v prvom čítaní o návrhu poslancov Kotlebu, Uhríka, Schlosára, Moru a Grausovej na vydanie zákona, ktorým sa mení a dopĺňa zákon č. 36/2005 Z. z. o rodine (tlač 1210). (Hlasovanie o návrhu poslancov Národnej rady Slovenskej republiky Mariana Kotlebu, Milana Uhríka, Rastislava Schlosára, Jána Moru a Natálie Grausovej na vydanie zákona, ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákonov v znení neskorších predpisov , tlač 1210.)
Pčolinský, Peter, podpredseda NR SR (2022-12-07):
Ďakujem pekne. Prosím spoločného spravodajcu z ústavnoprávneho výboru poslanca Juraja Šeligu, aby informoval Národnú radu o výsledku prerokovania správy vo výboroch.
Kollár, Boris, predseda NR SR (2023-06-14):
Ďakujem. Na pani ministerku evidujem dve faktické poznámky – pani poslankyňa Kozelová a pán poslanec Kočiš. Nech sa páči, pani poslankyňa, máte slovo.
Hrnčiar, Andrej, podpredseda NR SR (2017-09-14):
Dávam slovo spoločnému spravodajcovi z výboru pre kultúru a média, poslancovi Jánovi Senkovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Grendel, Gábor, podpredseda NR SR (2021-05-14):
Otváram rozpravu. Do rozpravy som nedostal žiadnu písomnú prihlášku, preto sa teraz pýtam, či sa chce niekto ústne prihlásiť do rozpravy. Nie. Vyhlasujem rozpravu za skončenú. Chce zaujať záverečné slovo pán navrhovateľ? Nie. Pán spravodajca? Takisto nie. Prerušujem rokovanie o tomto bode programu. A teraz pristúpime k druhému čítaniu o vládnom návrhu zákona, ktorým sa dopĺňa zákon č. 62/2020 Z. z. o niektorých mimoriadnych opatreniach v súvislosti so šírením nebezpečnej nákazlivej ľudskej choroby COVID-19 a v justícii a ktorým sa menia a dopĺňajú niektoré zákony v znení neskorších predpisov , ktorý prerokúvame v skrátenom legislatívnom konaní. Vládny návrh zákona je pod tlačou 535, výsledky rokovania výborov sú v tlači 535a. A prosím pani ministerku spravodlivosti Slovenskej republiky Máriu Kolíkovú, aby vládny návrh zákona odôvodnila.
I. Štefanec, poslanec: (2009-10-22):
Ďakujem pekne.
Jarjabek, Dušan, poslanec NR SR (2020-05-15):
Ďakujem veľmi pekne za slovo, pán predsedajúci. Ja sa opäť k tomu vyjadrím tak trošku iným spôsobom, ako to vníma človek, ktorý touto problematikou nežije a iba počúva a má pred ňou veľkú úctu, preto lebo skutočne nezávidím ani pani komisárke, že musí tieto veci riešiť, ktoré naozaj sú niekedy neriešiteľné, ale nezávidím ani tým, ktorí sa s touto problematikou stretávajú z tej druhej strany a ktorí čakajú tie najlepšie riešenia preto, lebo v mnohých prípadoch, sami to dobre viete vy, vy viete, že akékoľvek rozhodnutie nie je dobré. Vy v podstate robíte rozhodnutie len zlé alebo ešte horšie. A to sa niekedy stáva, no len viete, ako v tejto chvíli tieto veci riešiť s krvavými očami asi by nebolo dobré. Nehovorím tuná o pánovi Dostálovi, ktorý jednoznačne hovoril isté skúsenosti, ale hovorím to všeobecne, že pred touto problematikou treba mať asi veľkú úctu z hľadiska toho, čo sa vlastne v rámci tejto problematiky na Slovensku deje a čo sa nedeje rok, dva roky, ale ix desiatok rokov dozadu, preto lebo tento problém a tieto problémy nevznikli ani včera, ani predvčerom. Je tu istý vývoj, ako vo všetkom, no a viete, to sa dá riešiť, ale určite nie s krvavými očami. Preto ešte raz veľká úcta a ja len hovorím, môžem apelovať na tolerantnosť u všetkých, ktorí s touto problematikou prichádzajú do kontaktu.
Hrnčiar, Andrej, podpredseda NR SR (2017-09-05):
Pán poslanec Mihál.
Sulík, Richard, poslanec NR SR (2013-12-17):
Ďakujem pekne za slovo. Vážené dámy a páni, v súlade s § 73 ods. 1 zákona o rokovacom poriadku som bol určený výborom pre zdravotníctvo za spravodajcu k návrhu kolegyne Lucie Nicholsonovej na vydanie zákona, ktorým sa mení a dopĺňa zákon č. 576/2004 o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa dopĺňa zákon č. 577/2004 o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov (tlač 775). Na základe uvedeného zákona podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa po formálnoprávnej stránke všetky náležitosti uvedené v § 67 a § 68 zákona Národnej rady č. 350/1996 Z. z. o rokovacom poriadku, ako i náležitosti uvedené v legislatívnych pravidlách. Ako sa uvádza v dôvodovej správe, predkladaný návrh zákona je v súlade s ústavou, ostatnými zákonmi a s medzinárodnými zmluvami, ktorými je Slovenská republika viazaná, a s právnymi predpismi Európskej únie. Predložený návrh zákona bude mať negatívny dopad na rozpočet verejnej správy. Nezakladá však žiadne vplyvy na podnikateľské prostredie, nevyvoláva sociálne vplyvy ani vplyvy na životné prostredie a ani na informatizáciu spoločnosti. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady č. 759 zo 6. novembra a podľa § 71 rokovacieho poriadku Národnej rady navrhujem, aby návrh zákona prerokovali ústavnoprávny výbor, výbor pre ľudské práva a národnostné menšiny a výbor pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v prvom čítaní. Takže zatiaľ ďakujem pekne.
Zmajkovičová, Renáta, podpredsedníčka NR SR (2014-07-10):
Ďakujem, pán minister. Pán poslanec, doplňujúcu otázku chcete dať? (Reakcia z pléna.) Áno, nech sa páči.
Hrušovský, Pavol, podpredseda NR SR (2011-02-02):
Ďakujem, pán predseda. Prosím, zaujmite miesto pre spravodajcov. Otváram rozpravu o tomto bode programu. Písomne nemám prihlášky. Ústne sa do rozpravy hlásia páni poslanci Beblavý a Kažimír. Končím možnosť ďalších ústnych prihlášok do rozpravy. Udeľujem teraz slovo pánovi poslancovi Beblavému. Nech sa páči, pán poslanec.
Grausová, Natália, poslankyňa NR SR (2018-05-29):
... na vás reagovať, ja verím, ja chcem dúfať a dúfam, že určité hodnoty máme spoločné, a to je zmysel pre česť, pre spravodlivosť. Ja verím, že ja nehovorím o viere v Boha. A v takýchto veciach, toto, na to máte svoj názor. Ale ja si myslím, že zmysel pre česť a spravodlivosť vari, hádam, dúfam a verím, že máme spoločnú. A možno máme spoločný aj zmysel, aj zdravý rozum, takže ja si myslím, že nemáme, nie je toľko odlišností medzi nami. Môžete byť skeptik, môžete byť agnostik, isteže toto je otázka výchovy, ale my nemôžeme počkať, povedzme povedať, že nebude zákaz kradnutia, že budeme ľudí vychovávať. To by sme ich veľmi dlho vychovávali. Nebude zločinom zabitie, my poďme vychovávať ľudí a najprv ich vychovajme. Nie, naozaj nejaká reštrikcia tu musí byť. A zase, znova opakujem, tu nikto nepranieruje, nikto nesúdi, nikto nejde križovať ani upaľovať tie ženy, ktoré sú už dosť nešťastné, pretože podstúpili ten potrat, a naozaj to v nich zanechá, či už si to pripustia, možno to zametú pod koberec, do svojho hlbokého podvedomia. Možno na to myslia, možno, mnohé to oľutovali a tak ďalej a tak ďalej, čiže sú rôzne. Je to od prípadu k prípadu, každý sme iný, ale naozaj je to, musíme pomenovať. Ja hovorím, nemôžme čakať s odsúdením teda kradnutia, kým sa ľudia vychovajú. Ani z mnohých priestupkov a z mnohých zlých vecí. Ďakujem.
Mierna, Anna, poslankyňa NR SR (2021-09-29):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Blaha, Ľuboš, podpredseda NR SR (2024-06-21):
Pán poslanec Juraj Krúpa.
Grendel, Gábor, podpredseda NR SR (2021-05-05):
Jedna faktická poznámka na vystúpenie pani poslankyne. Pán poslanec Marek Kotleba.
Laurenčík, Milan, podpredseda NR SR (2021-09-29):
Pán poslanec, prosím, reagujte na pána Kremského. On nerozprával o trenírkach. (Povedané súbežne s rečníkom.)
Danko, Andrej, predseda NR SR (2017-03-30):
Hlasujeme o návrhu zákona, ústavného zákona ako celku. Prosím, prezentujme sa a hlasujme. (Hlasovanie.) Prítomných 146 poslancov, za 124, proti 3, zdržali sa 7, nehlasovali 12. Konštatujem, že sme uvedený návrh schválili. (Potlesk.) Budeme pokračovať hlasovaním v druhom čítaní o vládnom návrhu zákona, ktorým sa mení a dopĺňa zákon č. 38/1993 Z. z. o organizácii Ústavného súdu, ktorý prerokovávame v skrátenom legislatívnom konaní (tlač 485). Opäť dávam slovo poslankyni Janke Laššákovej, aby hlasovanie uvádzala. (Hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov , tlač 485.)
M. Číž, podpredseda NR SR: (2007-02-08):
Vážené kolegyne, kolegovia, vyžrebovanú otázku č. 7 položila pani poslankyňa Mária Sabolová a to ministerke práce, sociálnych vecí a rodiny Slovenskej republiky pani Viere Tomanovej. Otázka znie: „Môže úrad práce obmedziť možnosti na vyplácanie pre osobitného príjemcu?“ Pani ministerka, máte slovo.
Hrušovský, Pavol, podpredseda NR SR (2010-12-10):
(Hlasovanie.) 136 prítomných, 77 za, 56 proti, 2 sa zdržali, 1 nehlasoval. Bod 23 spoločnej správy sme schválili. Prosím ďalšie návrhy.
P. Paška, predseda NR SR: (2009-06-24):
(Hlasovanie.) 135 prítomných, 58 za, 1 proti, 74 sa zdržalo, 2 nehlasovali. Tento bod sme neschválili.
P. Hrušovský, predseda NR SR: (2003-02-25):
Pán poslanec Fico.
Nicholsonová, Lucia, poslankyňa NR SR (2014-11-08):
Ďakujem pekne. Ja som sa prihlásila s procedurálnym ale, áno? Aby ste vedeli. Tak možno počkám, počkám radšej.
Sulík, Richard, predseda NR SR (2010-12-02):
Ďakujem. Slovo má pani poslankyňa Tkáčová.
Kažimír, Peter, minister financií SR (2017-10-11):
Veľmi krátko. Chcem poďakovať za kultivovanú a odbornú debatu aj pri prejednávaní vo výboroch a chcem podporiť aj pozmeňovací návrh prednesený pánom poslancom Jurzycom, na ktorom spolupracovali a sú pod ním podpísaní, samozrejme, krížom-krážom poslanci aj vládnej koalície, aj opozície. Takže; a text je odsúhlasený a konzultovaný aj s ministerstvom financií, aj s Národnou bankou Slovenska. Ďakujem.
Hrnčiar, Andrej, podpredseda NR SR (2019-09-25):
Ďakujem. Je všeobecný súhlas? (Súhlasná reakcia pléna.) Áno, ďakujeme. Takže vyhlasujem prestávku do hlasovania. (Prestávka.) (Po prestávke.)
Zmajkovičová, Renáta, podpredsedníčka NR SR (2012-06-26):
Pán poslanec Hlina.
Paška, Pavol, predseda NR SR (2013-03-26):
Hlasujeme. (Hlasovanie.) 131 prítomných, 33 za, 75 proti, 23 sa zdržalo. Návrh sme neschválili.
V. Novotný, poslanec: (2006-01-31):
Ale zvlášť by som sa pristavil pri tom, čo povedal pán poslanec k razancii toho samotného zákona. Naozaj toto je trošku slabina tohto návrhu, že aj ja mám taký pocit, že by sa snáď dal vyriešiť celý tento problém už do nasledujúcich komunálnych volieb. Ale nedošlo ku konsenzu, čo sa týka rušenia a zlučovania mestských častí. A dá sa povedať, že toto mestské zastupiteľstvo to nakoniec ako keby prehodilo ako horúci zemiak tomu ďalšiemu mestskému zastupiteľstvu. Čiže o redukcii počtu mestských častí v meste Košice sa dá hovoriť až v ďalšom funkčnom období. Žiaľ, nepodarilo sa nájsť lepší konsenzus a lepšiu dohodu, ale fakt, že sme sa predstavitelia toľkých politických strán aj na úrovni mestského zastupiteľstva, že sa starostovia mestských častí zvolení z rôznych politických strán, ale aj my desiati poslanci Národnej rady bývajúci v meste Košice, takisto zvolení za rôzne politické strany, vedeli zhodnúť na tomto texte, dáva určitú garanciu všeobecného prijatia a aplikácie. A každopádne treba jednoznačne povedať, že táto novela zákona o meste Košice je mnohonásobne lepšia, ako keby ostal starý zákon o meste Košice, ktorý už, ako povedala zástupkyňa predkladateľov pani poslankyňa Sabolová, nereflektuje už ani na existujúci právny stav v Slovenskej republike. Ďakujem pekne.
Podmanický, Ján, poslanec NR SR (2013-03-19):
Ďakujem za slovo. Pán poslanec, oceňujem pomerne konštruktívny prístup vo vašom vystúpení, avšak, pán poslanec, chcete od nás zmenu, ktorá je v totálnom rozpore s tým, na čom je postavená novela tohto zákona. Čiže chcete opätovné vrátenie obligatórnosti nárokov pri aktívnych opatreniach trhu práce. Práve v tom je podstata predloženej novely zákona, že konštatujeme, že obligatórnosť nepriniesla poriadok a nepriniesla tú účinnosť a tú efektivitu, ktorá sa od aktívnych opatrení očakávala. Naopak, takto nastavený systém, ako bol nastavený počas vašich vlád, znamenal obrovské zneužívanie a neadresnosť príspevkov pre uchádzačov o trh práce. Práve obligatórnosť znamenala obrovské zneužívanie, mnohí, ktorí čerpali tieto prostriedky, tak ich používali, ako mi sami tlmočili, napr. na dovybavenie dielne, to bol zmysel príspevku, ktorý poskytovali úrady práce. Práve novela, ktorú predkladáme, bude znamenať väčšiu adresnosť, pán poslanec, bude znamenať aktívnejšie miestne rozhodovanie, bude znamenať individuálny prístup. To znamená, predpokladáme, že novela zákona, ktorú predkladáme, prinesie tie finančné prostriedky tam, kde majú ísť, teda k vytvoreniu nových pracovných miest.
Sulík, Richard, predseda NR SR (2010-12-09):
Prosím, hlasujte, teraz. (Hlasovanie.) 140 prítomných poslancov, hlasovalo 76 za, 47 proti, 16 sa zdržali, 1 nehlasoval. Tento bod bol schválený. Ďalší, prosím.
Kočiš, Eduard, poslanec NR SR (2021-06-22):
Ďakujem pekne, pán predsedajúci. Povinné očkovanie niektorých skupín obyvateľstva, tak ako tuná navrhovalo prednedávnom ministerstvo zdravotníctva z dôvodu zvýšenia kolektívnej imunity, ktorá je len takou utópiou, mi príde naozaj choré a scestné, pretože to, že je niekto štátnym zamestnancom, či už v polícii, pri Ozbrojených silách Slovenskej republiky, či už je zdravotníkom, či je zamestnancom domova sociálnych služieb alebo či ide o občana nad 60 rokov, tak ako to na, pán minister na tlačovej konferencii povedal, je podľa mňa, nemá byť diskrimináciou, že štátny zamestnanec alebo občan nad 60 rokov už automaticky stráca svoje prirodzené právo a vôľu vyjadriť nejaký svoj osobný názor na to, že či chcem byť očkovaný alebo či nechcem byť očkovaný. Ja nikdy nebudem obmedzovať nikoho práva alebo niekoho dehonestovať, alebo degradovať, alebo nejakým iným spôsobom ho urážať, že sa daný človek dá zaočkovať. Je mi to absolútne jedno. Je to jeho slobodné, slobodná vôľa, jeho slobodné rozhodnutie, ale takisto by mala byť slobodná vôľa a slobodné rozhodnutie daného štátneho zamestnanca, sa k tejto problematike postaví tak, ako on uzná za vhodné, a nie, ako nám to nejakým zázračným spôsobom predostrie ministerstvo zdravotníctva, ktoré už komunikuje s ministerstvom vnútra a s ministerstvom spravodlivosti, či by to bolo teoreticky možné, lebo či je to s ústavou alebo či je to vôbec možné takýmto zamestnancom prikázať. Čo sa týka digitálnych pasov, tak tie sú úplne v rozpore o slobodnom pohybe občanov, tovaru a služieb, ktorá je takou ešte poslednou výhodou tejto Európskej únie, a keď už aj tieto pasy budú obmedzovať tento pohyb služieb, pohyb tovaru a pohyb osôb, tak naozaj nám túto Úniu netreba.
Pellegrini, Peter, predseda NR SR (2015-06-15):
Pán podpredseda Číž.
Čepček, Martin, poslanec NR SR (2021-09-28):
Ďakujem. Richard, ja chcem oceniť tvoju osobnú skúsenosť. Ja tento zákon vnímam ako pozitívny zákon, hoci ako som ja predkladal tie zákony, tak boli trošku tvrdšie, takže tie pomáhali priamo ochrane života. Ja poznám okolo seba množstvo rodín, ktoré majú nie štyri deti, nie päť detí, ale sedem detí, osem detí, a si myslím, že týmto rodinám finančná pomoc pomôže, aj keď si myslím, že tie rodiny na túto finančnú pomoc nie sú odkázané a na to nečakajú, lebo nikto nejde, nikto nečaká, keď sa mu má narodiť dieťa, že dostane od štátu niečo. Ja osobne tento zákon podporím. Ja si myslím, že každý zákon, ktorý pomáha akýmkoľvek spôsobom dieťaťu, matke, má význam. Ak sa bude na Slovensku rodiť viacej detí, o to lepšie. Vidíme, ako, kam smeruje toto Slovensko, kam sa dostávame počtom obyvateľov, ako nám klesá pôrodnosť a tak ďalej. Takže ja si myslím, akýmkoľvek spôsobom keď pomôžeme deťom a matkám, pozitívna vec. Ďakujem.
Kazda, Radovan, poslanec NR SR (2020-09-22):
Pán predsedajúci, keďže sme hlasovali o pozmeňujúcich návrhoch zo spoločnej správy a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
B. Bugár, podpredseda NR SR: (2004-10-22):
Pán podpredseda ešte môže reagovať na vystúpenie s faktickou poznámkou. Nech sa páči.
Paška, Pavol, predseda NR SR (2013-10-15):
Pán poslanec Zajac.
Pčolinský, Peter, podpredseda NR SR (2023-06-15):
Prezentujeme sa a hlasujeme. Zdržať. Pán poslanec Podmanický počuli ste, hej? Zdržať. (Hlasovanie.) Prítomných 135, za 52, proti 30, zdržalo sa 53. Národná rada sa uzniesla, že nebude pokračovať v rokovaní o tomto návrhu zákona. Ďalej budeme hlasovať o bode 21, je to prvé čítanie návrhu poslanca Martina Fecka na vydanie zákona, ktorým sa dopĺňa zákon č. 504/2003 Z. z. o nájme poľnohospodárskych pozemkov (tlač 1690). Nech sa páči, pán poslanec, môžte uviesť hlasovanie. (Hlasovanie o návrhu poslanca Národnej rady Slovenskej republiky Martina Fecka na vydanie zákona, ktorým sa dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene a niektorých zákonov v znení neskorších predpisov , tlač 1690.)
Paška, Pavol, predseda NR SR (2014-05-28):
(Hlasovanie.) 137 prítomných, všetci boli za. Máte súhlas, pán spravodajca.
Kaliňák, Robert, podpredseda vlády a minister vnútra SR (2015-05-14):
Ďakujem pekne. Vážená pani predsedajúca, vážené dámy poslankyne, páni poslanci, podľa ustanovenia § 47 ods. 1 zákona č. 122/2013 Z. z. o ochrane osobných údajov a o zmene a doplnení niektorých zákonov v znení zákona č. 84/2014 Z. z. predsedu Úradu na ochranu osobných údajov Slovenskej republiky volí a odvoláva Národná rada Slovenskej republiky na návrh vlády Slovenskej republiky. Generál JUDr. Eleonóra Kročianová, ktorá bola uznesením Národnej rady Slovenskej republiky 15. mája 2012 zvolená do funkcie predsedníčky Úradu na ochranu osobných údajov, sa vzdala dňom 13. februára 2015 tejto funkcie pred uplynutím funkčného obdobia z rodinných dôvodov. V súlade s vyššie uvedeným podľa zákona č. 122/2013 Z. z. predkladám návrh na voľbu Mgr. Soni Pőtheovej do funkcie predsedníčky Úradu na ochranu osobných údajov Slovenskej republiky. Ďakujem za podporu tohto návrhu.
Paška, Pavol, predseda NR SR (2014-05-27):
(Hlasovanie.) 133 prítomných, 14 za, 93 proti, 26 sa zdržalo. Bod 5 sme neschválili.
Danko, Andrej, predseda NR SR (2020-02-20):
(Poslanci Miroslav Beblavý, Viera Dubačová, Jozef Mihál, Simona Petrík, Martin Poliačik a Alan Suchánek odvčera zotrvali v rokovacej sále, aby znemožnili prístup k rečníckemu pultu, a pred otvorením rokovacieho dňa opäť obsadili priestor pri rečníckom pulte. Po stranách rečníckeho pultu sú pripravené prenosné rečnícke pulty, jeden z nich obsadil poslanec Peter Marček.) Vážené panie poslankyne, vážení páni poslanci, otváram tretí rokovací deň 58. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci: Antal, Burian, Čaplovič, Glváč, Laurenčík, Lukáč, Macháčková, Mora, Nehézová, Remišová, Shahzad. Z dôvodu PN je ospravedlnený poslanec Buček. Na zahraničnej pracovnej ceste sú poslanci Osuský a Sárközy. Panie poslankyne, páni poslanci, ktorí stojíte pri rečníckom pulte už tretí deň a svojím konaním narúšate priebeh rokovania, vyzývam vás, aby ste zvážili a opustili toto miesto. O slovo požiadal pán predseda vlády. Poprosím pána predsedu vlády ešte predtým, ako otvoríme rokovanie. Poprosím k hlavnému... Páni poslanci, môžte uvoľniť miesto pánovi predsedovi vlády? (Reakcia poslanca Beblavého.) Nie. (Reakcie z pléna: „Fuj!“ Pískanie a výkriky v sále, predseda vlády čaká na uvoľnenie prístupu k rečníckemu pultu.) Poprosím, poprosím, poprosím, kľud, páni poslanci, panie poslankyne, vzhľadom... (Výkriky v sále.) Poprosím, kľud, naozaj (výkriky v sále), naozaj kľud, bez emócií. Keďže Národná rada má zažité riešenia v podobe alternatívnych pultov, sú tu niekoľko, poprosím, pán predseda vlády, ak by ste zaujali miesto pri jednom z nich a vystúpili. (Potlesk. Predseda vlády SR pristúpil k prenosnému rečníckemu pultu, pri ktorom mu uvoľnil miesto poslanec Peter Marček, potlesk.)
P. Hrušovský, podpredseda NR SR: (2002-05-23):
Dávam slovo teraz poverenému členovi výboru pánovi poslancovi Bartošovi a prosím, aby informoval Národnú radu o odporúčaní gestorského výboru pri prerokúvaní predloženého návrhu zákona. Pán poslanec Bartoš. S. Bartoš, poslanec: Vážený pán podpredseda, dámy, páni, dovoľte mi, aby som v súlade s § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky vystúpil pri rokovaní Národnej rady v prvom čítaní k návrhu skupiny poslancov Národnej rady Slovenskej republiky na vydanie zákona o Slovenskej elektrotechnickej komore, o autorizovaných elektrotechnikoch a autorizovaných elektrotechnických inžinieroch (tlač 1537) ako spravodajca určený navrhovaným gestorským výborom Národnej rady Slovenskej republiky. Predložený návrh (tlač 1537) bol doručený poslancom Národnej rady 26. apríla 2002, čím boli splnené podmienky určené § 72 ods. 1 rokovacieho poriadku Národnej rady Slovenskej republiky. Predseda Národnej rady Slovenskej republiky posúdil, že predložený návrh spĺňa náležitosti podľa § 70 ods. 1 rokovacieho poriadku Národnej rady a náležitosti podľa legislatívnych pravidiel, a zaradil ho na rokovanie teraz prebiehajúcej schôdze Národnej rady Slovenskej republiky na prvé čítanie. Ako spravodajca navrhnutého gestorského výboru Národnej rady Slovenskej republiky v prvom čítaní predkladám stanovisko gestorského výboru, že návrh spĺňa všetky náležitosti návrhu zákona, ktoré sú uvedené v § 67 a 68 rokovacieho poriadku Národnej rady, a náležitosti určené v legislatívnych pravidlách. V súlade s § 73 ods. 3 písm. c) rokovacieho poriadku Národnej rady Slovenskej republiky budem odporúčať prijať uznesenie, aby Národná rada Slovenskej republiky po všeobecnej rozprave prerokovala návrh zákona a odporučila ho do druhého čítania...
Bugár, Béla, podpredseda NR SR (2018-10-23):
Pán poslanec Galko.
Pellegrini, Peter, predseda NR SR (2016-02-11):
Vážené panie poslankyne, vážení páni poslanci, pristúpime k hlasovaniu o návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k riešeniu krízovej situácie v školstve a k prijatiu opatrení na dlhodobé a udržateľné zlepšenie školstva (tlač 1872). Pán poslanec Petrák, poprosím vás, aby ste uvádzali hlasovanie.
Kuciaňová, Magdaléna, poslankyňa NR SR (2017-11-28):
Ďakujem za slovo. Vážený pán predsedajúci, vážené panie poslankyne, vážení páni poslanci, vážený pán minister, v súlade s ustanovením v súlade s § 73 zákona o rokovacom poriadku som bola predsedníčkou Výboru Národnej rady Slovenskej republiky pre sociálne veci určená za spravodajkyňu k návrhu zákona, ktorý je uvedený pod tlačou 762. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. V zmysle oprávnení, ktoré pre mňa ako spravodajkyňu vyplývajú z ustanovenia § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 786 z 10. novembra 2017 navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 26. januára 2018 a v gestorskom výbore do 29. januára 2018. Prosím, pán predsedajúci, otvorte všeobecnú rozpravu.
Pellegrini, Peter, podpredseda NR SR (2020-05-14):
Pán poslanec Baránik.
Glváč, Martin, podpredseda NR SR (2019-06-24):
Ďakujem. Dávam spravodajcovi, ktorého určil navrhnutý gestorský výbor pre vzdelávanie, vedu, mládež a šport, pánovi poslancovi Čaplovičovi, nech sa páči.
Zemanová, Anna, poslankyňa NR SR (2021-03-18):
Áno, správne ste to pochopili. Je predpoklad, že za tú hodinu je možné, že tu tento bod by sme prerokovali. Ak ho do druhej neprerokujeme, budeme sa musieť dohodnúť, či sa pokračuje v schôdzi, alebo či predĺžime možno o 10-15 minút, aby sme ho dorokovali a hlasovali. Takže ja som to, áno, takto to bolo myslené a takto sme si to aj odsúhlasili.
Kéry, Marián, poslanec NR SR (2022-09-27):
Ďakujem všetkým, ktorí na mňa reagovali. Začnem pánom poslancom Šudíkom. Pán poslanec, vo vašom prípade po tejto faktickej poznámke platí, že hovoriť striebro, mlčať zlato. Pán poslanec Kollár, vy ste mali, myslím si, že takú najviac k veci faktickú poznámku. No, viete, o dodržiavaní či nedodržiavaní medzinárodného práva by sme sa mohli baviť hodiny. A ja som aj v minulosti povedal a zopakujem to znova. Veľmoci, ako je Ruská federácia, Spojené štáty a ďalšie, z času na čas urobia rozhodnutia, ktoré nie sú v súlade s medzinárodným právom, ale sú to veľmoci a dovolia si to urobiť. A mňa len mrzí, že nemáme rovnaký meter pri posudzovaní nedodržiavania medzinárodného práva. Lebo je veľa príkladov aj z minulosti, kedy to medzinárodné právo porušili aj Spojené štáty, tá mäkká demokracia. A ja nechápem niekedy vás aj viacerých kolegov, ktorí sa mi snažia podsúvať to, že ja som nejaký proruský. Vy ste počuli v tomto mojom vystúpení, že by som sa zastal vojenskej agresie Ruskej federácie alebo anexie Krymu, alebo niečoho iného? Veď vôbec nič také som nepoužil. Ale na druhej strane prečo by som nemal upozorňovať na problémy a úskalia, ktoré sú založené na reáliách? To, že sa niekto voči tej ruskej menšine na Ukrajine správal zle, je pravda. To nie sú naše výmysly ani sú to neni nejaké podsúvania nejakých hoaxov z ruských webov alebo nejakej, alebo, alebo z veľvyslanectva, jednoducho je to holý fakt a mrzí ma, že sme neni schopní sa k tomu postaviť čelom. Tak ako odmietame ruskú agresiu, tak by sme mali... (Prerušenie vystúpenia časomerom.)
Bugár, Béla, podpredseda NR SR (2010-10-13):
Pán poslanec Jasaň.
Pellegrini, Peter, predseda NR SR (2015-11-18):
Ďakujem pekne. Na vaše vystúpenie jedna faktická poznámka. Končím možnosť prihlásiť sa s faktickými. Pán poslanec Bastrnák.
Jurinová, Erika, podpredsedníčka NR SR (2015-10-06):
Pán poslanec Chren.
Zmajkovičová, Renáta, podpredsedníčka NR SR (2014-03-20):
Ďakujem, pán minister. Pán poslanec, chcete položiť doplňujúcu otázku? Nech sa páči, máte slovo.
Blaha, Ľuboš, podpredseda NR SR (2024-02-09):
Ďakujem pekne, pán minister. Dávam slovo členovi výboru pre hospodárske záležitosti poslancovi Jaroslavovi Megovi, aby informoval Národnú radu o výsledku prerokovania návrhu vlády vo výbore. Nech sa páči, pán poslanec.
Figeľ, Ján, podpredseda NR SR (2014-12-10):
Ďakujem pekne. Otváram všeobecnú rozpravu. Nedostal som písomne žiadnu prihlášku do rozpravy. Pýtam sa na ústnu formu prihlášky do rozpravy. Nikto sa evidentne nehlási do rozpravy, takže zároveň vyhlasujem rozpravu za skončenú. Chcete sa vyjadriť ešte na záver, pani predkladateľka? (Reakcia navrhovateľky.) Nech sa páči.
Zemanová, Anna, poslankyňa NR SR (2023-01-24):
Pán podpredseda, trošku som sa zabavila, že, no, že SME RODINA si nedáva žiadne podmienky. No a tak sa opýtam, a kto predložil tento poslanecký návrh zákona do parlamentu? Veď bola to práve SME RODINA a poslanci za SME RODINA, ktorí ju predložili bez akejkoľvek diskusie aj s vtedajšou, s vtedajšou koalíciou alebo so širším nejakým plénom. A sám viete, že ten návrh, ako ste ho predložili, je neschváliteľný, ústava nie je zdrapom papiera, kde v podstate z jedného, z večera do rána človek napíše tak dôležitú vec, ako je napríklad aj zakomponovanie či už samorozpustenia, alebo aj zakomponovanie referenda do ústavy. Je to naozaj dôležité, aby sa takéto veci spravili dobre a boli správne na dlhé obdobia. Už takéto zmeny sme mali aj v roku 2011, kedy sa menila ústava a do ústavy sa dostali chyby, a ktorých... aj dodnes sa s nimi trápime. To znamená, že tie podmienky ste nastavili vy, vy ste nastavili tie podmienky, o ktorých teraz všetci majú rokovať, a vy sa tvárite, akí ste čistí, ako vy vlastne nič nechcete. Vy chcete len to, aby sa schválil návrh pána poslanca Svrčeka, a vy budete, vy budete spokojní. Ale to, čo sa mi páčilo, a teda kvitujem to vaše upozornenie na časť poslaneckého zboru, ktorí teda sa zdráhajú prijať zmenu ústavy takú, aby sa mohli tie predčasné voľby konať, či už tak, alebo tak. Musia rešpektovať, že tá väčšinová vôľa je tu nejakým spôsobom nastavená poslaneckým návrhom, ktorý je predložený poslancami bývalej koalície. To, že pani Mária Kolíková ho ako odborníčka dala dokopy, tak nie je to jej návrh, jej iniciatíva, ale bola týmto spoločne poverená, takže tak.
Grendel, Gábor, podpredseda NR SR (2021-11-04):
Pán poslanec, poprosím vás, prihláste sa s faktickou.
Krajniak, Milan, poslanec NR SR (2017-06-19):
Pán Jurzyca, rád si vydiskutujem, ale len, aby sme mali ten bod, akoby nejaké, tú štartovaciu čiaru na diskusiu, áno, som presvedčený, že liberálna ekonomická politika v čase globálneho kapitalizmu absolútne zlyháva v tom, pretože nie je schopná zabezpečiť nieže rozvoj v strednej triede ľudí, ale nie je ju schopná chrániť pred decimáciou. A dá sa to dokladovať na čísla a viem to dokladovať aj na našich číslach, slovenských. Pán kolega Uhrík, narástla tá zadlženosť veľmi, ale faktom je, že čiastočne k tomu prispelo aj to, že ľudia, ktorí predtým mali auto na lízing za 100 euro mesačne, si dneska kúpia auto na lízing za 200 eur mesačne. To znamená, platí to, čo povedal pán minister Kažimír, že ich životná úroveň sa akoby zvýšila, problém je v tom, že tých 82 % výdavkov z rodinného rozpočtu stále dávajú na nevyhnutné výdavky, v tomto prípade na splátku na lízing. A keď ju raz nezaplatia alebo teda trikrát, no tak o to auto prídu. A ten rozdiel v tej rezerve, ktorú majú, je strašne, strašne malý. Čo sa týka pána poslanca Kamenického, ja som realista a konzervatívec, ja hľadám funkčné riešenia. Dívam sa, čo funguje, čo nefunguje. A čo nefunguje, to u nás nechcem. Čo funguje, to chcem, aby sme sem doniesli. Najdôležitejšie je vedieť zdaniť kapitál. Vedieť zdaniť kapitál, ktorý od Slovenska, zo Slovenska vyteká von. To znamená, že ja považujem za najdôležitejšie zdaniť monopoly, a keď budú chcieť odísť, kľudne, nech to štát odkúpi naspäť, ale tie peniaze vieme predsa ľuďom vrátiť aj v tom, že budú mať nižšie zdravotné odvody, nižšie odvody do poisťovní. Budú mať teoreticky nižšiu dépeháčku alebo nižšie da... (Prerušenie vystúpenia časomerom.)
Šeliga, Juraj, podpredseda NR SR (2021-04-30):
Tak možnosť je, ale (reakcia predrečníka). Je súhlas? (Reakcia z pléna.) Nech sa páči. Nerozumiem. Nie je súhlas, dobre. (Reakcia z pléna.) Potom, dobre, dobre. (Reakcia predrečníka: „Chcel som na vás a na pána Blahu reagovať.“ ) Dobre, nie je súhlas. Nebudeme teda pokračovať ďalej pánom Sulíkom, ale budeme pokračovať pánom podpredsedom Národnej rady pánom podpredsedom Blanárom. Nech sa páči, máte slovo, pán podpredseda. Pán minister, potom môžete keď tak ešte raz vystúpiť. Nech sa páči, pán podpredseda.
Ďurkovský, Andrej, poslanec NR SR (2011-07-06):
Ďakujem veľmi pekne. Vážený pán minister, pán podpredseda vlády, dámy a páni, ja mám skutočne len veľmi stručné dve, možno skôr otázky priamo na pána ministra, ktoré mi unikli pri prerokovaní tohto materiálu. Jednak sa jedná o § číslo 4, § číslo 5, pardon, kde v ods. 2 v písm. c) je potrebné predložiť zmluvu o spracovaní územnoplánovacej dokumentácie ku všetkým materiálom. Jedná sa o to, aby si ministerstvo bolo vedomé, že vysúťažiť dodávateľa na územnoplánovaciu dokumentáciu je možné len vtedy, keď sú k dispozícii finančné prostriedky na toto krytie. To znamená, to len také upozornenie pre ministerstvo. A druhá vec súvisí s poskytnutím, resp. vyplatením tejto dotácie, to znamená v kalendárnom roku, v ktorom bola táto žiadosť predložená. Treba si samozrejme uvedomiť, že tie práce môžu sa pretiahnuť aj do ďalších rokov. Treba to mať ošetrené tým spôsobom, aby príslušnej obci, ak sa táto práca preklenie do ďalšieho obdobia, mohli byť tieto finančné prostriedky hradené. Nič viac, nič menej z mojej strany. Ďakujem pekne.
Sulík, Richard, predseda NR SR (2011-05-26):
Dobré ráno, dámy a páni, otváram siedmy rokovací deň 18. schôdze Národnej rady. Na dnešnom rokovacom dní o ospravedlnenie požiadali poslanci Mamojka, Stromček, Žiga. V rokovaní pokračujeme v prerušenej zlúčenej rozprave o návrhu zahraničného výboru na prijatie Vyhlásenia Národnej rady Slovenskej republiky k prijatiu základného zákona Maďarska (tlač 375) a o návrhu skupiny poslancov Slotu, Rafaja, Švantnera, Mikolaja, Zelníka, Štefanova a Lukáča na prijatie Vyhlásenia Národnej rady k aktivitám vlády a parlamentu Maďarskej republiky voči Slovenskej republike (tlač 371). Prosím predsedu zahraničného výboru poslanca Františka Šebeja a poslanca Rafaela Rafaja, aby zaujali miesta pre nich určené. Pána poslanca Šebeja tu nemáme. Do rozpravy sú za poslanecké kluby písomne prihlásení poslanci Maďarič, Slota, Solymos, písomne prihlásení poslanci Čaplovič a Rafaj. No, prerušujem schôdzu na dve minúty. (Prerušenie schôdze.) Takže, mrzí ma, prerušujem ešte schôdzu na chvíľu, dokým sa nájde František Šebej, ktorý je spravodajca k tomuto bodu. Predpokladám 9.15 hodine. A potom budem informovať ďalej. (Prerušenie schôdze.) (Po prerušení schôdze.) Takže po tom, ako prišla aj hviezda dnešného rána, dávam slovo poslancovi Maďaričovi. Nech sa páči.
Paška, Pavol, predseda NR SR (2013-10-23):
Ďakujem pekne, pán minister. Pán spravodajca? (Reakcia spravodajcu.) Nie. Prerušujem rokovanie, vyhlasujem obedňajšiu prestávku a budeme pokračovať v rokovaní o 14.00 hodine. Ďakujem pekne. (Prerušenie rokovania o 12.04 hodine.) (Pokračovanie rokovania o 14.00 hodine.)
Bugár, Béla, podpredseda NR SR (2019-11-27):
Prezentujme sa a hlasujme o tomto bode. (Hlasovanie.) Prítomných 129, za 3, proti 10, zdržalo sa 108 poslancov, 8 nehlasovali. Bod č. 2 zo spoločnej správy sme neschválili.
Simon, Zsolt, poslanec NR SR (2017-06-15):
Ďakujem pekne za tvoje vystúpenie a musím povedať, že súhlasím s tebou, keď hovoríš o verejnej službe a o tom, že tá verejná služba asi zanikne. Verejná služba po dnešnom hlasovaní, predpokladám, že sa bude rovnať verejnej službe pre SNS. Nový riaditeľ na čele s Rezníkom zabezpečila pre SNS vstup do parlamentu. Dnes už to nebude o tom, že budeme mať verejnoprávnu inštitúciu, ktorá bude mať dobré a kvalitné výsledky, ale o tom, že to bude slúžiť nejakej politickej strane. Bude to v rozpore aj s koaličnou dohodou, lebo to SNS a SMER urobia napriek nevôli MOST-u. Ale dnes táto voľba, pokiaľ bude neverejná, tak odhalí, že pre SMER a SNS nie je problém vytrieť dlážku s kolegami z MOST-u. Prehodia ich cez palubu tak, ako prehodili Bugára pri voľbách, pri hlasovaní o VÚC v roku 2001 s HZDS. Preto súhlasím s tebou, že by bolo dobré a správne, keby vládna koalícia hlasovanie nechala verejné, aby každý občan tejto krajiny vedel, že jeho poslanec, za ktorého hlasoval, ako bude hlasovať v tomto prípade a akého nového riaditeľa bude chcieť mať. Ale to už je na vládnej koalícii. Dúfam, že za to, aby voľba bola neverejná, budú hlasovať aj kolegovia z MOST-u.
P. Paška, predseda NR SR: (2007-06-26):
(Hlasovanie.) 121 prítomných, 42 za, 74 proti, 5 sa zdržali. Tento procedurálny návrh sme neschválili. Budeme pokračovať v hlasovaní.
Sulík, Richard, predseda NR SR (2011-06-01):
Pán poslanec Jurčík.
Blaha, Ľuboš, podpredseda NR SR (2024-01-19):
Pani poslankyňa Mária Kolíková má procedurálny návrh, ktorý bude môcť predniesť hneď, ako ukončíme faktické poznámky. Teraz poprosím pána Mareka Lackoviča s faktickou poznámkou.